b'\n_START_ARTICLE_\nLiving Proof: The Farewell Tour\n_START_SECTION_\nIstorija\n_START_PARAGRAPH_\nAtsisveikinimo turas prasid\xc4\x97jo 2002 m. bir\xc5\xbeelio 14 d. Toronte ir baig\xc4\x97si 2005 m. baland\xc5\xbeio 30 d. Los And\xc5\xbeele. Turas, kuris b\xc5\xabdavo vis prat\xc4\x99siamas galiausiai baig\xc4\x97si po 325 pasirodym\xc5\xb3 Hollywood Bowl, kur Cher pirm\xc4\x85kart pasirod\xc4\x97 1966 m. su Sonny Bono. Turas i\xc5\xa1 prad\xc5\xbei\xc5\xb3 buvo skirtas reklamuoti jos 2001/2002 m. album\xc4\x85 Living Proof, bet u\xc5\xbetruko kur kas ilgiau nei \xc4\xafprastas reklaminis periodas. 2002 m. lapkri\xc4\x8dio 7 d. Cher \xc4\xafra\xc5\xa1\xc4\x97 vien\xc4\x85 i\xc5\xa1 savo pasirodym\xc5\xb3 American Airlines arenoje Majamyje, kur\xc4\xaf 2003 m. baland\xc4\xaf transliavo NBC televizija. Tais pa\xc4\x8diais metais buvo i\xc5\xa1leistas DVD pavadinimu Cher: The Farewell Tour Live in Miami, u\xc5\xbe kur\xc4\xaf Cher laim\xc4\x97jo savo pirm\xc4\x85j\xc4\xaf Emmy apdovanojim\xc4\x85. Taip pat buvo i\xc5\xa1leistas ir CD i\xc5\xa1 to paties pasirodymo Live! The Farewell Tour. Po 2004 m. gruod\xc5\xbeio 26 d. daug gyvybi\xc5\xb3 nusine\xc5\xa1usio cunamio Pietry\xc4\x8di\xc5\xb3 Azijoje Cher paaukojo savo u\xc5\xbedarb\xc4\xaf u\xc5\xbe vien\xc4\x85 i\xc5\xa1 savo pasirodym\xc5\xb3 Sakramente, Kalifornijoje, kuris \xc4\xafvyko 2005 m. sausio 14 d. Apkeliavus daugiau nei 20 valstybi\xc5\xb3, Cher pasirod\xc4\x97 tokiose \xc5\xa1alyse, kaip JAV, Kanada, Meksika, Jungtin\xc4\x97 Karalyst\xc4\x97 bei kitos Europos \xc5\xa1alys, taip pat pagrindin\xc4\x97se Okeanijos valstyb\xc4\x97se Australijoje ir Naujojoje Zelandijoje. \xc5\xa0is pasaulinis turas tapo s\xc4\x97kmingiausiu Cher turu.'